en en en en af en en en en en en en en en nl de en af pl af de es af en nl de en af de nl de pt af en af ru en af pt fr en en en en en en en en en en en en en en en en en en en en en en en en en en en en en en en en en en af en en en en en en la en en en en en en nds en en en es es en
leer Archives - Page 3 of 4 - The Word for Today
About the Pulpit Media Group
Hoe om mense te help (2)
Let twee dinge in hierdie verhaal op. Eerstens: Dis belangrik om te weet wat jy het en wat jy nie het nie. ‘Maar Petrus sê: ‘Geld het ek nie. Maar wat ek het, dít gee ek vir jou…’ Jy moet gemaklik in jou eie vel en vol vertroue in jou roeping wees. Paulus skryf: ‘…Ons almal het nie dieselfde geestelike geskenke van Hom ontvang nie…As jou hemelse geskenk is om God se boodskap bekend te maak, doen net dit… As jy oor die gawe beskik om ander mense te dien, dien hulle dan met oorgawe. As jou hemelse geskenk is om ander te leer waaroor ons verhouding met God gaan, doen net dit. As jy die gawe het om ander mense te vermaan en te vertroos, doen dit. As jou hemelse gawe is om jou besittings met ander te deel, moet dan nie suinig wees nie. As dit God se geskenk aan jou is dat jy een van die leiers in die kerk moet wees, doen dit met toewyding. En as jy oor die gawe beskik om mense te help wat in nood verkeer, doen dit met blydskap. Moenie net maak asof julle mekaar liefhet nie. Nee, gee regtig vir mekaar om…’ (Romeine 12:6-9 DB). Tweedens: Leer om die verskil te herken tussen dit wat mense wil hê en dit wat hulle waarlik nodig het. Die verlamde man het nie ‘n aalmoes nodig gehad nie, hy het ‘n helpende hand wat hom optrek, nodig gehad. ‘Petrus vat die man toe aan sy regterhand en help hom op. En onmiddellik het sy voete en enkels gesond en sterk geword’ (Handelinge 3:7 NLV). Om mense te help moet jy dus vir hulle lief wees, herken wat hulle nodig het, weet wat jy het om aan te bied en hulle in hul tye van nood tegemoet kom.
Sielskos: 2 Kon 18:17-20:21; Matt 25:1-23; Ps 115; Spr 8:1-3
Geheime vir selfbeheersing (3)
Praat terug met jou gevoelens. Ons sit heeltemal te veel klem op ons gevoelens. Ons dink dat alles moet goed voel, so nie is dit nie die moeite werd nie. Ons sê dinge soos, ‘Ek voel nie lus om te werk nie… Ek voel nie lus om my Bybel te lees nie.’ Of, ‘Ek voel of ek nog ‘n drankie wil drink… Ek is lus om tot laatoggend te slaap.’ Moenie jou gevoelens so baie outoriteit gee nie. Gevoelens is hoogs onbetroubaar; as jy hulle toelaat, sal hulle jou beheer en manipuleer. God wil nie hê dat jy deur jou gevoelens beheer moet word nie. Hy wil hê dat jy jou buie moet bemeester. Met Christus as die Heerser van jou lewe, kan jy jou gevoelens beheer. Praat terug met hulle. God sê dat Hy wil hê dat jy moet leer om jou emosies uit te daag. ‘Nou wys Hy vir ons hoe om ‘n Godlose leefstyl te systap en hoe om vernietigende begeertes te laat staan. Hy laat ons met wysheid en opregtheid leef…’ God se genade gee jou die krag om te doen wat reg is. Dit gee jou die vermoë om nee te sê vir daardie gevoel, daardie begeerte, daardie impuls. Sukkel jy met jou gewig? Voor jy die yskas oopmaak, het jy reeds met jouself oor kos begin praat. As jy ernstig is, sal jy sommige van hierdie onderbewustelike houdings teenoor kos moet begin uitdaag. Wanneer jy jou gevoelens hoor sê, ‘Ek moet net ietsie eet of ek gaan doodgaan,’ moet jy antwoord, ‘Nee, ek gaan nie doodgaan nie. Ek gaan inderwaarheid gesonder wees as ek nie nou iets eet nie.’ Die feit is: God se bonatuurlike krag kan jou help om jou buie, gedagtes en begeertes te bemeester.
Sielskos: 1 Kon 18:16-20:43; Matt 19:15-30; Ps 66:1-12; Spr 6:20-22
Sleutels tot Bybelstudie (1)
Die Psalmdigter het geskryf, ‘Selfs volmaaktheid het sy perke, maar U gebooie ken geen grense nie.’ Dit beteken dat jy elke keer wat jy ‘n Skrifgedeelte lees, iets anders daarin sal sien. Dit is soos ‘n lig wat op ‘n diamant skyn. Elke keer wat jy die diamant effens draai, sal jy ‘n ander faset van sy skoonheid sien. Dis hoekom die Bybel anders is as enige boek wat jy ooit sal lees. Jy sal dinge oor God uit persoonlike ervarings en deur na ander mense se gedagtes en ervarings te luister, leer, maar jy sal Hom beter as op enige ander manier leer ken wanneer jy sy Woord lees. Jy kan dieselfde Skrifgedeelte oor en oor bestudeer, dit analiseer, dit los vir drie of vier maande en wanneer jy daarna terugkom, sal jy nog meer daarin vind. Die sleutel is: Hou aan! Daar is geen beperking op die aantal vrae wat jy kan vrae, geen beperking op die observasies en toepassings wat jy kan maak nie. Moet dus nie opgee nie! Die beste benadering wat jy in Bybelstudie kan hê, is die een wat Jakob gehad het toe hy met die engel van die Here gestoei het: ‘…Ek sal jou nie laat gaan nie tensy jy my seën’ (Genesis 32:26 NLV). Gevolglik het God vir hom ‘n nuwe naam, ‘n nuwe geaardheid, ‘n nuwe manier van stap en ‘n nuwe toekoms gegee. Bybelstudie het geen kortpaaie nie; dit vereis inspanning. As jy egter ywerig en geduldig is, sal jy groot beloning ontvang. As jy eers die vreugde en bevrediging ervaar wanneer jy ‘n groot geestelike waarheid op jou eie ontdek en dit in jou lewe toepas, sal jy nooit weer Bybelstudie op dieselfde manier benader nie.
Sielskos: 2 Tess 1-3; Matt 4:1-11; Ps 90:7-17; Spr 1:5-9
‘Here, wat moet ek doen?’ (2)
Nog ‘n manier hoe God jou sal lei, is: Deur die innerlike aansporing van die Heilige Gees. Jy sal nie jou kinders toelaat om in die moeilikheid te kom as jy dit kan keer nie – en God sal ook nie. ‘want dit is God wat in julle harte werk en wat julle lus maak om die dinge te doen wat Hy graag wil hê…’ God sal jou die begeerte gee om sy wil te doen, plus die krag om dit te doen. Jy vra, ‘Maar hoe kan ek God se stem herken?’ Met tyd, deur toetse, deur ervaring en die meeste van alles, deur intimiteit met Hom. Wanneer ‘n geliefde jou bel, het hulle nie nodig om te sê, ‘Hello, dit is jou man of vrou wat praat nie.’ Jy ken hulle stem! Dis noodsaaklik om te leer om die innerlike aansporing van die Heilige Gees te herken, omdat jy die meeste probleme nie self sal kan oplos nie. ‘Die Here bepaal ‘n mens se lewe. Hoe kan ‘n mens verstaan wat met hom gebeur?’ (Spreuke 20:24 NLV). Wanneer alles oor en verby is, sal jy sê, ‘Ek het eerlikwaar nie self hierdie probleem opgelos nie. Dit moes God gewees het.’ Hoe langer jy saam met God wandel, hoe minder sal jy weet hoekom Hy jou lei soos Hy doen, maar jy sal verseker weet dat Hy jou wel lei. Hierdie wete sal jou keer op keer na Hom toe terugtrek om sy leiding te soek. Die apostel Judas het gesê, ‘…Maar nou voel ek verplig om aan julle te skryf en julle aan te spoor om aan te hou stry vir die geloofsbelydenis…’ (Judas vers 3 NLV). Daardie woorde – ‘nou voel ek verplig’ – is niks anders as die innerlike aansporing van die Heilige Gees nie.
Sielskos: Gen 30:25-31:55; Joh 13:18-38; Ps 2; Pred 3:1-4
Leer om binne jou vermoë te lewe
Hier is ‘n idee om uit skuld uit te kom en daaruit te bly. In plaas van om daarna as jou ‘kredietkaart’ te verwys, begin om dit as jou ‘skuldkaart’ te sien. Volgende keer wat jy die lus kry om iets te koop wat jy nie nodig het of kan bekostig nie, sal dit dalk jou lus demp. Daar is ‘n verhaal oor ‘n nutsman wat na ‘n miljoenêr se huis uitgeroep is om die vloere te teël. Die ryk man se vrou het gesê, ‘Wees veral versigtig met die eetkamertafel. Dit gaan terug na Louis XVI se tyd.’ Die nutsman het geantwoord, ‘Dis niks. As ek nie teen volgende Vrydag ‘n betaling maak nie, gaan my hele woonkamer terug na die meubelwinkel toe!’ Daar word gesê dat die gemiddelde mens vandag ‘n kar bestuur wat deur die bank gefinansier is, met petrol wat met ‘n kredietkaart gekoop is, na die winkel om nog ‘n rekening oop te maak, om hulle huis waarop hulle ‘n verband van dertig jaar by die bank uitgeneem het, vol te maak met meubels wat op ‘n paaiementplan gekoop is. Die Bybel keur nie skuld af nie, maar waarsku ons teen die gebruik daarvan. ‘Soos rykes oor armes heers, so is die man wat geld leen. Hy is die slaaf van die man by wie hy leen.’ Dis in orde om vir noodsaaklikhede te leen, maar jy moet altyd vir luukshede betaal. Waar moontlik, betaal kontant of moet dit nie koop nie. ‘Die goddelose leen en betaal nie terug nie…’ (Psalm 37:21 NLV). Dis nie verkeerd om geld te leen nie, maar dit is wel verkeerd om geld te leen en dit nie terug te betaal nie. Die woord vir jou vandag is dus: Leer om binne jou vermoë te lewe.
Sielskos: Gen 20-23; Joh 12:12-19; Ps 146; Spr 31:18-21
Radio Cape Pulpit schedule
Radio I AM web schedule
Download the Radio Pulpit Apps
Let Radio Pulpit, Radio Cape Pulpit or I AM Youth Movement visit your church
For any enquiries, please contact our Counselling Service at
Tel: (012) 334 1320
Or send us a letter to:
Counselling, P O Box 3436, Pretoria, 0001.
Designed by Elegant Themes | Powered by WordPress